section_heading: Poznati igrači
paragraph_text: Ivo Jerolimov je rođen 1958. godine na otoku Ugljenu, općina Preko. U Senj dolazi 1976. gdje kao osamnaestogodišnji srednjoškolski učenik po prvi puta oblači kopačke. Dvije uspješne sezone u dresu NK "Nehaj" bile su dovoljne da započne profesionalnu karijeru kao igrač NK Rijeka.U sezoni 1982./83, prelazi u splitski Hajduk za koji nastupa do 1987. godine kada prelazi u Cercle Brugge K.S.V. gdje nakon dvije sezone završava karijeru. Iz uspješne karijere izdvajamo četiri puta (2x "Rijeka", 2x "Hajduk") osvajanje natjecanja "Kup maršala Tita" te šest nastupa za reprezentaciju Jugoslavije.